**Johan Gunnar Gren** (pronounced [ˈɡɵnːar ˈɡreːn]; 31 Oktober 1920 – 10 November 1991) merupakan seorang bekas pemain dan pengurus bola sepak Sweden. Beliau dikenali secara meluas apabila menjadi pemain untuk kelab IFK Gothenburg dan A.C. Milan. Seorang pemain bola sepak yang kreatif, beliau turut dikenali dengan gaya permainan, visi, kemahiran menghantar bola serta merupakan sebahagian daripada trio "Gre-No-Li" di Milan dan pasukan kebangsaan Sweden. Beliau mampu beraksi sebagai seorang playmaker dan penggempur utama pasukan lawan. Gren telah meraih beberapa pencapaian pasukan termasuklah pingat emas dalam Sukan Olimpik 1948, Guldbollen pada 1946 dan sebahagian daripada pasukan Sweden yang melangkah ke final Piala Dunia. Gren dianggap sebagai salah satu pemain bola sepak Sweden yang terhebat dan berprolifik. Sebuah tugu untuk mengabadikan kehebatan beliau telah didirikan di perkarangan stadium Gamla Ullevi.

Kehidupan awal
--------------

Gren telah dilahirkan pada 31 Oktober 1920. Bapanya ialah Johan Olsson manakala ibunya pula ialah Gerda Maria Olsson. Bapanya merupakan seorang tukang kayu. Gren telah dibesarkan di Majorna, Gothenburg. Sejak usia kecil, Gren telah menunjukkan kemahirannya dalam bola sepak. Pada 7 Oktober 1934, Presiden Persatuan Bola Sepak Gothenburg iaitu Carl "Ceve" Linde telah mengadakan acara "juggling". Kemudian, Gren memenangi hadiah sukannya yang pertama. *Göteborgs Sport Bladet* menulis tentang seorang budak yang berusia 13 tahun menunjukkan kemahirannya dan bagaimana budak tersebut mengalahkan remaja-remaja lain dalam liga. Gren beraksi untuk Bollklubben Strix. Pada usia remajanya, beliau bermain untuk kelab Lindholmens BK, GAIK dan Gårda BK.

Kerjaya kelab
-------------

### Gårda BK

Pada tahun 1937, Gren mula beraksi untuk kelab Gårda BK. Beliau melakukan penampilan sulungnya dalam Allsvenskan pada 1 Mei 1938 menentang Malmö FF yang berkesudahan terikat seri tanpa jaringan. Sepanjang menjadi pemain Garda, beliau telah beraksi dalam 54 perlawanan dan menjaringkan 16 gol.

### IFK Göteborg

Pada tahun 1941, Gren berpindah ke IFK Gothenburg. Kemudian, Gren berjaya memenangi satu kejuaraan domestik pada musim 1941-42 dan dinobatkan sebagai penjaring terbanyak pada tahun 1947. Beliau memenangi Guldbollen pada tahun 1946.

Perlawanan pertama Gren untuk kelab barunya ialah pada Ogos 1941 ketika menang 6-1 ke atas Gårda BK. Beliau telah beraksi sebanyak 164 perlawanan dan menghasilkan 78 gol.

### Milan

Trio mantap "Gre-No-Li" di Milan.
Pada 11 September 1949, Gren tampil dalam penampilan sulungnya untuk Milan menentang Sampdoria yang menyaksikan Milan menang 1-3. Sepanjang kariernya di Milan, beliau ('Gre') mencipta trio mantap "Gre-No-Li" bersama pemain Sweden di Milan yang lain iaitu Gunnar Nordahl ('No') dan Nils Liedholm ('Li'). Beliau juga diberi nama samaran "Il Professore" dalam bahasa Itali yang bermaksud "profesor". Di Milan, beliau telah memenangi kejuaraan Serie A pada musim 1950-51. Beliau seterusnya melakukan 133 penampilan di Serie A dan menjaringkan 38 gol. Gren juga mengurus pasukan Milan pada tahun 1952 sebelum berpindah ke Fiorentina.

### AC Fiorentina / Genoa CFC / Örgryte IS

Pada 1953, Gren berpindah ke AC Fiorentina dan melakukan 55 kemunculan dan menjaringkan 5 gol. Kemudian pada tahun 1955, Gren berpindah ke Genoa CFC dan beliau telah beraksi dalam 29 perlawanan dan menjaringkan dua gol. Setelah berkelana ke Itali, Gren kembali semula ke tanah airnya. Pada tahun 1956, Gren kembali ke Gothenburg dan beliau menyertai Örgryte IS sebagai pemain dan pengurus. Gren meninggalkan kelab tersebut pada tahun 1959 dan menyertai kelab GAIS pada 1963.

Kerjaya antarabangsa
--------------------

Gunnar Gren (kanan) ketika perlawanan menentang Jerman Barat pada tahun 1957.
Gren melakukan penampilan sulung untuk pasukan kebangsaan Sweden pada 29 Ogos 1940 ketika pasukannya meraih kemenangan 3-2 ke atas Finland. Pada dekad seterusnya, beliau telah beraksi dalam 40 perlawanan untuk Sweden. Pada era ini, Gren sebahagian daripada pasukan Sweden yang memenangi pingat emas dalam Sukan Olimpik 1948 di London. Beliau telah menyumbat dua gol pada aksi final menentang Yugoslavia di Stadium Wembley.

Gren telah berhenti daripada mewakili pasukan Sweden. Walau bagaimanapun, kejohanan Piala Dunia 1958 yang berlangsung di tanah airnya telah memperlihatkan persiapan pasukan Sweden yang agak lemah. Persatuan Bola Sepak Sweden telah mengubah syarat dengan memanggil Gren yang telah menamatkan kariernya dan beraksi di Divisyen Kedua Sweden. Gren menjadi pemain tertua dalam edisi Piala Dunia kali ini iaitu berusia 37 tahun. Beliau merupakan tonggak penting pasukan yang meraih pingat perak Piala Dunia. Gren tampil dalam lima perlawanan dan menjaringkan satu gol ketika perlawanan separuh akhir menentang Jerman Barat yang berkesudahan Sweden menang 2-1. Gren juga diumumkan ke dalam Bintang Pasukan Pilihan dalam edisi Piala Dunia tersebut.

Perlawanan terakhir Gren untuk Sweden pada 26 Oktober 1958 menentang Denmark yang tamat seri 4-4. Secara keseluruhannya, Gren telah beraksi dalam 57 perlawanan dan menjaringkan 32 gol.

Kerjaya pengurus
----------------

Semasa di A.C. Milan, Gren telah mengendali pasukan tersebut pada tahun 1952. Gren juga mengendali pasukan Örgryte IS dan GAIS ketika menjadi pemain pengurus. Selepas bersara, Gren telah menjadi pengurus bola sepak beberapa kali. Gren juga menjadi pengarah teknikal untuk Juventus buat tempoh yang sementara pada tahun 1961. Gren seterusnya mengendali pasukan GAIS, IFK Värnamo, Redbergslids IK, Skogens IF, IK Oddevold dan Fässbergs IF.

Statistik kerjaya
-----------------

### Kelab

| Kelab | Musim | Liga |
| --- | --- | --- |
| Kmncln | Gol |
| Sweden Gårda | 1936–37 | 1 | 0 |
| 1937–38 | 22 | 4 |
| 1938–39 | 22 | 8 |
| 1939–40 | 9 | 4 |
| Sweden Göteborg | 1940–41 | 26 | 10 |
| 1941–42 | 22 | 9 |
| 1942–43 | 21 | 11 |
| 1943–44 | 16 | 8 |
| 1944–45 | 19 | 14 |
| 1945–46 | 20 | 18 |
| 1946–47 | 22 | 8 |
| 1947–48 | 21 | 1 |
| Itali Milan | 1949–50 | 37 | 18 |
| 1950–51 | 36 | 9 |
| 1951–52 | 31 | 7 |
| 1952–53 | 29 | 4 |
| Itali Fiorentina | 1953–54 | 33 | 2 |
| 1954–55 | 23 | 2 |
| Itali Genoa | 1955–56 | 32 | 23 |
| Sweden Örgryte | 1956–57 | ? | ? |
| 1957–58 | ? | ? |
| 1959 | ? | ? |
| Sweden GAIS | 1963 | 20 | 2 |
| 1964 | 2 | 0 |
| Sweden Oddevold | 1976 | 1 | 0 |
| Jumlah di Milan | 133 | 38 |
| Jumlah keseluruhan | ? | ? |

### Antarabangsa

| Pasukan kebangsaan Sweden |
| --- |
| Tahun | Kmncln | Gol |
| 1940 | 3 | 1 |
| 1941 | 1 | 0 |
| 1942 | 4 | 1 |
| 1943 | 4 | 1 |
| 1945 | 6 | 5 |
| 1946 | 4 | 7 |
| 1947 | 6 | 3 |
| 1948 | 9 | 6 |
| 1949 | 3 | 1 |
| 1957 | 8 | 4 |
| 1958 | 9 | 3 |
| Jumlah | 57 | 32 |

### Gol antarabangsa

| Gol antarabangsa oleh **Gunnar Gren** Sweden |
| --- |
| # | Tarikh | Lokasi | Pasukan lawan | Skor | Keputusan | Kejohanan |
| 1  | 22 September 1940 | Solna, Sweden |  Finland | **5**–0  | 5–0  | Persahabatan |
| 2  | 4 Oktober 1942 | Solna, Sweden |  Denmark | **1**–0  | 2–1  |
| 3  | 20 Jun 1943 | Copenhagen, Denmark |  Denmark | 1–**1**  | 3–2  |
| 4  | 1 Julai 1945 | Copenhagen, Denmark |  Denmark | 3–**4**  | 3–4  |
| 5  | 26 Ogos 1945 | Gothenburg, Sweden |  Finland | **2**–0 | 7–2 |
| 6  | **4**–2 |
| 7  | **5**–2 |
| 8  | 21 Oktober 1945 | Solna, Sweden |  Norway | **6**–0  | 10–0  |
| 9  | 23 Jun 1946 | Copenhagen, Denmark |  Denmark | 1–**1**  | 3–1  |
| 10  | 7 Julai 1946 | Solna, Sweden |  Switzerland | **1**–1 | 7–2 |
| 11  | **2**–1 |
| 12  | **3**–2 |
| 13  | **6**–2 |
| 14  | 15 September 1946 | Oslo, Norway |  Norway | 0–**2**  | 0–3  |
| 15  | 6 Oktober 1946 | Gothenburg, Sweden |  Denmark | **1**–0  | 3–3  |
| 16  | 24 Ogos 1947 | Borås, Sweden |  Finland | **3**–0  | 7–0  |
| 17  | 5 Oktober 1947 | Solna, Sweden |  Norway | **4**–1  | 4–1  |
| 18  | 19 November 1947 | London, England |  England | 3–**2**  | 4–2  |
| 19  | 11 Julai 1948 | Solna, Sweden |  Austria | **2**–1  | 3–2  |
| 20  | **3**–2 |
| 21  | 5 Ogos 1948 | London, England |  Korea Selatan | **3**–0  | 12–0  | Sukan Olimpik 1948 |
| 22  | 13 Ogos 1948 | London, England |  Yugoslavia | **1**–0  | 3–1  |
| 23  | **3**–1 |
| 24  | 14 November 1948 | Vienna, Austria |  Austria | 2–**1**  | 2–1  | Persahabatan |
| 25  | 19 Jun 1949 | Solna, Sweden |  Hungary | **2**–2  | 2–2 |
| 26  | 22 September 1957 | Solna, Sweden |  Finland | **1**–0 | 5–1 |
| 27  | **2**–0 |
| 28  | **3**–0 |
| 29  | 13 Oktober 1957 | Solna, Sweden |  Norway | **1**–0  | 5–2 |
| 30  | 24 Jun 1958 | Gothenburg, Sweden |  Jerman Barat | **2**–0  | 3–1  | Piala Dunia 1958 |
| 31  | 26 Oktober 1958 | Solna, Sweden |  Denmark | **2**–2  | 4–4  | Persahabatan |
| 32  | **3**–3 |

Pencapaian
----------

Tugu Gunnar Gren di luar Stadium Gamla Ullevi.
### Kelab

Göteborg
* Allsvenskan: 1941

Milan
* Serie A: 1950–51
* Piala Latin: 1950–51

### Antarabangsa

Sweden
* Piala Dunia FIFA: 1958 (Naib johan)
* Sukan Olimpik 1948: Pingat emas

### Individu

* Guldbollen: 1946
* Penjaring Terbanyak Allsvenskan: 1947
* Bintang Pasukan Pilihan Piala Dunia: 1958
* A.C. Milan Hall of Fame

Rujukan
-------

1. ↑   name="acmilan.com">"A.C. Milan Hall of Fame: Gunnar Gren". A.C. Milan. Dicapai pada 8 February 2016.
2. ↑   name="aftonbladet.se">"Aftonbladet sport: Guldbollen". *aftonbladet.se*.
3. ↑   name="aftonbladet.se"
4. ↑  Gunnar Gren. gardabk.se
5. ↑  Guldbollen. svenskfotboll.se
6. ↑  Gunnar Gren. IMDb
7. ↑  name="enciclopediadelcalcio.com">Gunnar Gren. enciclopediadelcalcio.com
8. ↑   name="enciclopediadelcalcio.com"
9. ↑  "GAIS – Spelarinformation för Gunnar Gren". *GAIS*. Diarkibkan daripada yang asal pada 20 Ogos 2010. Unknown parameter `|deadurl=` ignored (bantuan)
10. ↑  name=sr>Gunnar Gren Diarkibkan 2020-04-17 di Wayback Machine. sports-reference.com
11. ↑  "Välkommen till GAIS". *gais.se*. Diarkibkan daripada yang asal pada 1 Mac 2009. Unknown parameter `|deadurl=` ignored (bantuan)
12. ↑   name="acmilan.com"
13. ↑   name="acmilan.com"
14. ↑   name="acmilan.com"

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Gunnar Gren*** |

* Detail of international appearances and goals – by Roberto Mamrud, RSSSF

| * l
* b
* s
Skuad Sweden – Naib Juara Piala Dunia FIFA 1958 |
| --- |
| 
* 1 K. Svensson
* 2 Bergmark
* 3 Axbom
* 4 Liedholm Kapten
* 5 Johansson
* 6 Parling
* 7 Hamrin
* 8 Gren
* 9 Simonsson
* 10 Selmosson
* 11 Skoglund
* 12 T. Svensson
* 13 Öberg
* 14 Gustavsson
* 15 Börjesson
* 16 Haraldsson
* 17 Håkansson
* 18 Löfgren
* 19 Källgren
* 20 Mellberg
* 21 Berndtsson
* 22 Ohlsson
* Jurulatih: Raynor

 | Sweden |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Sweden

 |